પીડિત મહિલા નોઇડાના સેક્ટર-12માં રહે છે. બે વર્ષ પહેલા પતિ સાથે તેને અણબનાવ થઈ ગયો હતો. ત્યારબાદ તે ઘણી ઉદાસ અને પરેશાન રહેવા લાગી હતી. આ દરમિયાન મહિલાએ ફેસબુક પર જયપુરમાં રહેતા આદિત્ય જયસ્વાલ સાથે દોસ્તી કરી લીધી. તે પછી બંને ચેટિંગ પણ કરવા લાગ્યા હતા. થોડા મહિના પહેલા જ્યારે મહિલાનો તેના પતિ સાથે અણબનાવ ખતમ થઈ ગયો તો તેણે ફેસબુક ફ્રેન્ડ સાથે ચેટિંગ બંધ કરી દીધું. તેનાથી ગુસ્સે થયેલો આદિત્ય મહિલાને ફોન કરવા લાગ્યો. ફોન પર પણ મહિલાએ વાત ન કરી ત્યારે તે ધમકીભર્યા મેસેજ મોકલવા લાગ્યો.